Καλημέρα πέρα για πέρα…

Και μιας και σήμερα ανέβηκε η θερμοκρασία και αφού διασκεδάσατε στη χθεσινή εκδρομή, ήρθε η ώρα να ακονίσουμε το μυαλό μας...Με ποιον τρόπο; Μα με την επανάληψη, φυσικά…Είστε έτοιμοι;;;;;

Σας θυμίζω πως κερδισμένος βγαίνει ο πιο προσεκτικός κι όχι ο πιο γρήγορος…

Επίσης, αν δε θυμάμαι κάτι ξανακοιτάζω τη θεωρία και όλα τα παραδείγματα που έχουμε κάνει μαζί … Ο καθένας εργάζεται ΜΟΝΟΣ του!!! Μην ξεχνιέστε…σας βλέπω… 😁

1. Η Νάντια είχε 250 €. Ξόδεψε τα ** των χρημάτων της για να αγοράσει μία τσάντα και ένα ζευγάρι παπούτσια. Πόσα € ξόδεψε;(Ξέρω το όλο και ψάχνω ένα μέρος. Τι πράξη κάνω άραγε;)

ΛΥΣΗ

ΑΠΑΝΤΗΣΗ: …………………………………………………………………………………………

1. **Βάζω *Σ* στο σωστό και  *Λ* στο λάθος.(Θυμάμαι τα κριτήρια διαιρετότητας)**

Α) Ο αριθμός 460 διαιρείται με το 3.

Β) Οι ζυγοί αριθμοί διαιρούνται με το 2.

Γ) Ο αριθμός 3.500 διαιρείται με το 4 και με το 25.

Δ) Ένας αριθμός που τελειώνει σε μηδέν όταν διαιρεθεί με το 5 αφήνει υπόλοιπο.

1. **Ποιοι από τους παρακάτω αριθμούς διαιρούνται συγχρόνως με το 2 , το 4 , το 5 και το 9; Να τους κυκλώσετε.**
2. **478 , 38.700 , 6.300 , 694 , 5.860 , 6.120 , 308**
3. **Στρογγυλοποιώ τα υπογραμμισμένα ψηφία: (Θυμάμαι ότι κοιτάζω το ψηφίο που βρίσκεται δεξιά από το υπογραμμισμένο!!)**

3,456 = ……… 18,89 = ……… 6,023 = ………

27,77 = ……… 4,43 = ……… 756,89 = ………

1. **Λύνω με το νου: (Θυμάμαι ότι στον πολ/σμό μετακινώ όσες θέσεις χρειάζεται την υποδιαστολή προς τα δεξιά)**

8,93 x 1.000 = …………… 0,3 x 1.000 = ……………

345,001 x 10 = …………… 12,43 x 10.000 = ……………

0,004 x 100 = …………… 936,5 x 100 = ……………

2,5 x 100 = …………… 2,87 x 10 = ……………

1. **Λύνω με το νου: (Θυμάμαι ότι στη διαίρεση μετακινώ όσες θέσεις χρειάζεται την υποδιαστολή προς τα αριστερά)**

0,005 : 1.000 = …………… 783,95 : 100 = ……………

7,8 : 10 = …………… 23,54 : 1.000 = ……………

6 : 100 = …………… 1.064 : 100 = ……………

90,34 : 1.000 = …………… 39,662 : 100 = ……………

1. Τον προηγούμενο μήνα η κυρία Βασιλική πλήρωσε για το λογαριασμό της ΔΕΗ 68,93€ , του ΟΤΕ 105€ , της ΕΥΔΑΠ 38,60 € και για τα κοινόχρηστα 44,84 €.

Πόσα ήταν συνολικά τα έξοδα της κυρίας Βασιλικής για πληρωμή λογαριασμών και κοινοχρήστων;

 ΛΥΣΗ

ΑΠΑΝΤΗΣΗ: …………………………………………………………………………………………

1. Μια ημέρα ένας ψαράς έπιασε 8,370 κιλά μπαρμπούνια, 12,450 κιλά σαρδέλες, 4,5 κιλά λιθρίνια, 5 κιλά τσιπούρες και 1,445 κιλά γόπες. Πόσα κιλά ψάρια έπιασε συνολικά;

 ΛΥΣΗ

ΑΠΑΝΤΗΣΗ: …………………………………………………………………………………………

1. 0 Σάκης συγκέντρωσε 192,60 € . Με ένα μέρος των χρημάτων αγόρασε ένα *cd* με τραγούδια και του περίσσεψαν 165,75 €. Πόσα χρήματα έδωσε ο Σάκης για την αγορά του cd;

 ΛΥΣΗ

ΑΠΑΝΤΗΣΗ: …………………………………………………………………………………………

1. Ο ιδιοκτήτης μιας κτηνοτροφικής μονάδας πούλησε 10 βαρέλια με τυρί προς 4,29 € το καθένα. Πόσα χρήματα εισέπραξε; (Το λύνω ΟΡΙΖΟΝΤΙΑ!!!!!)

ΛΥΣΗ

ΑΠΑΝΤΗΣΗ: …………………………………………………………………………………………111. Χθες το πρωί η Λάρισα είχε θερ­μοκρασία 6,8°C. Το μεσημέρι η θερμοκρα­σία ανέβηκε κατά 7,9°C και το βράδυ έπε­σε κατά 5,3° C σε σχέση με το μεσημέρι .

α) Ποια ήταν η θερμοκρασία της Λάρισας το μεσημέρι;

β) Ποια θερμοκρασία είχε η Λάρισα το βράδυ ;

 ΛΥΣΗ

ΑΠΑΝΤΗΣΗ: …………………………………………………………………………………………

Ουφ…Πάει κι αυτό…. Κουραστήκατε;

Ώρα για ξεκούραση….Πώς;;;;;Κάνοντας ανάγνωση στα δύο κείμενα που ακολουθούν.

**Έθιμα του Πάσχα**

Το Πάσχα είναι η μεγαλύτερη γιορτή του χριστιανισμού. «Εορτών εορτή και πανήγυρις εστί πανηγύρεων» λέει το τροπάριο. Προέρχεται από το εβραϊκό Πάσχα, που και αυτό έχει τις ρίζες του στην αρχαία Αίγυπτο. Με το «Πισάχ» (η λέξη σημαίνει *διάβαση*, *πέρασμα*) οι Αιγύπτιοι γιόρταζαν το πέρασμα του Ήλιου από τον ισημερινό, την εαρινή δηλαδή ισημερία, και μαζί της τον ερχομό της άνοιξης. Οι Εβραίοι καθιέρωσαν και αυτοί τη γιορτή σε ανάμνηση της απελευθέρωσής τους από τους Αιγυπτίους και της διάβασης της Ερυθράς Θάλασσας. Παράλληλα όμως και για να χαιρετίζουν το τέλος του χειμώνα και την αρχή της άνοιξης.

Στη χριστιανική γιορτή δόθηκε το όνομα «Πάσχα» και με απόφαση της Α' Οικουμενικής Συνόδου το 325 μ.Χ. ορίστηκε να γιορτάζεται την πρώτη Κυριακή μετά από την πανσέληνο της εαρινής ισημερίας. Το Πάσχα, ο λαός, μαζί με την «εκ νεκρών Ανάσταση» του Χριστού, τη νίκη δηλαδή ενάντια στον θάνατο, γιορτάζει και την ανάσταση της άνοιξης, το ξύπνημα της φύσης μετά τη νάρκη του χειμώνα.

Με τη λέξη Πάσχα, Λαμπρή και Λαμπρά (στην Κύπρο) εννοούμε δυο βδομάδες που αρχίζουν από την Ανάσταση του Λαζάρου και τελειώνουν την Κυριακή του Θωμά. Τη βδομάδα των Παθών και τη βδομάδα της Λαμπρής ή Λαμπροβδομάδα.

Από τα βυζαντινά ακόμα χρόνια οι χριστιανοί προετοιμάζονταν καιρό πριν για τις πασχαλινές γιορτές. Έβαφαν τα σπίτια τους, έστρωναν στο πάτωμα κλαδιά από αρωματικά φυτά, δάφνη, μυρσίνη, δενδρολίβανο, λεμονιά, έφτιαχναν καινούρια ρούχα, τα λαμπριάτικα.

Ανήμερα το Πάσχα όλοι αντάλλασσαν δώρα και ασπασμούς και εύχονταν «Καλό Πάσχα», ενώ τη νύχτα οι δρόμοι και τα σπίτια ήταν φωταγωγημένα.

Τον καιρό της Τουρκοκρατίας το Πάσχα είχε εντελώς ιδιαίτερη σημασία για τους Έλληνες. Μαζί με τα Πάθη του Χριστού και την Ανάσταση, ζωντάνευαν και τα πάθη του λαού και μεγάλωναν οι ελπίδες για την Ανάσταση του Γένους.

Πρόγραμμα Μελίνα, *Έθιμα του Πάσχα*

**Μερικά από τα έθιμα
της Mεγάλης Πέμπτης**

Τα πασχαλινά έθιμα αρχίζουν κυρίως από τη Μεγάλη Πέμπτη, επειδή από την ημέρα αυτή αρχίζουν οι ετοιμασίες για το Πάσχα.

Από το πρωί οι γυναίκες καταγίνονται με το *ζύμωμα*. Ζυμώνουν τις κουλούρες της Λαμπρής. Τις ζυμώνουν με διάφορα μυρωδικά και τις στολίζουν με ξηρούς καρπούς και με στολίδια από ζυμάρι. Τα ονόματά τους ποικίλλουν, ανάλογα με το σχήμα που τους δίνουν. Λέγονται *κουτσούνες*, *κουζουνάκια*, *κοφίνια*, *καλαθάκια*, *δοξάρια*, *αυγούλες*, *λαζαράκια* κτλ.

Αναφέρω τον τρόπο του ζυμώματος που συνηθίζεται στην Κορώνη. Εκεί τις λαμπριάτικες κουτσούνες τις ζυμώνουν με λάδι, μύγδαλα και γλυκάνισο. Τις κουτσούνες τις πλάθουνε στρογγυλές σαν κουλούρες ή μακρουλές και τις περιπλέχουνε (στολίζουνε) μέσα σε ζυμάρι. Βάζουνε στη μέση το κόκκινο το αυγό και στολίζουνε την κουτσούνα με αγκιναρίτσες, με πουλάκια, με μύγδαλα και σουσάμι. Αυτές που είναι να τις μεράσουνε σε μικρά παιδιά τις κάνουνε σωστές κουτσουνίτσες, με πόδια, με χέρια, με κεφάλι.

Τότε ζυμώνουν και κουλούρι για την Πρωτομαγιά.

Άλλη ασχολία της ημέρας αυτής είναι το *βάψιμο των αυγών*. Πάσχα χωρίς κόκκινα αυγά δε νοείται. Γι' αυτό και η Μεγάλη Πέμπτη λέγεται κοινά *Κόκκινη Πέφτη* ή *Κοκκινοπέφτη.*

Στην Καστοριά απλώνουν στα παράθυρα κόκκινες βελέντζες και κόκκινα μαντίλια.

Στην Αγιάσο Λέσβου στα Δώδεκα Ευαγγέλια παίρνανε οι γυναίκες κερί, κι ένα ένα Ευαγγέλιο που τελείωνε, κάνανε από το κερί με ένα κομματέλι έναν σταυρό. Μαζεύανε δώδεκα σταυρέλια και τα πηγαίνανε στο σπίτι να τα κολλήσ' νε παντού στ' αντιγώνια του σπιτιού, για να ψοφήσ' νε οι ψύλλοι, οι κοριοί κτλ.

Γ.Α. Μέγας, *Ελληνικές γιορτές και έθιμα της λαϊκής λατρείας*, εκδ. Oδυσσέας, Aθήνα, 1988

**Τα κυριότερα πασχαλινά έθιμα**

* πασχαλινοί χαιρετισμοί, όπως π.χ. «Χριστός Ανέστη» και η τυπική ανταπάντηση «Αληθώς Ανέστη» ή «Αληθώς ο Κύριος»
* λαμπριάτικες κουλούρες, κουλούρια, τσουρέκια, κόκκινα αυγά
* οβελίας (αρνί που ψήνεται στη σούβλα)
* έθιμο της Αγάπης
* έθιμο σχετικό με το Άγιο Φως ή το Νέο Φως

Για τις άγνωστες λέξεις, συμβουλευτείτε το λεξικό σας.

**Και αφού ξεκουραστήκατε κάντε και τις ασκήσεις που ακολουθούν.**

1. Α. Βρίσκω στο 1ο κείμενο ένα ασύνδετο σχήμα.

Β. Στη συνέχεια το μετατρέπω σε πολυσύνδετο.

1. Α. Βρίσκω στο 2ο κείμενο μια παρομοίωση.

Β. Βρίσκω στο 1ο κείμενο μια τελική πρόταση.

1. **Κάνω σύνταξη στις υπογραμμισμένες προτάσεις.**

Τι βλέπω;;;;;Πανικοβληθήκατε;;;;;Κακώς……Τις απαντήσεις σας μπορείτε να μου τις στείλετε μέχρι την Παρασκευή το μεσημέρι.

🤗